
BIRŽŲ RAJONO  SAVIVALDYBĖS TARYBA

	


	SPRENDIMAS

	 DĖL BIRŽŲ RAJONO SAVIVALDYBĖS BENDRUOMENĖS INICIATYVŲ, SKIRTŲ SAVIVALDYBĖS VIEŠOSIOMS ERDVĖMS IR GYVENAMAJAI APLINKAI KURTI IR PLĖSTI, PROJEKTŲ IDĖJŲ ATRANKOS IR FINANSAVIMO TVARKOS APRAŠO PATVIRTINIMO


	

	20     m.                       d.  
	Nr.

	Biržai



Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 4 dalimi,  Biržų rajono savivaldybės tarybos 2021 m. vasario 26 d. sprendimu Nr. T-14 „Dėl Biržų rajono savivaldybės 2021–2023 metų strateginio veiklos plano patvirtinimo“ ir siekdama racionaliai ir efektyviai panaudoti savivaldybės biudžete numatytas lėšas bei skatinti bendruomenės iniciatyvas, skirtas patraukliai gyvenamajai aplinkai kurti ir plėsti, Biržų rajono savivaldybės taryba n u s p r e n d ž i a:
Patvirtinti Biržų rajono savivaldybės bendruomenės iniciatyvų, skirtų Savivaldybės viešosioms erdvėms ir gyvenamajai aplinkai kurti ir plėsti, projektų idėjų atrankos ir finansavimo tvarkos aprašą (pridedama).



Savivaldybės meras                                                                                                        Vytas Jareckas



Sprendimo projektą teikia
Savivaldybės administracijos direktorė                                                                          Irutė Varzienė


Sprendimo projekto pranešėja
Biudžeto skyriaus vedėja                                                                                            Dalia Šarkūnienė








Parengė

Dalia Šarkūnienė
2021-

PATVIRTINTA
Biržų rajono savivaldybės tarybos
20     m.                    d.
sprendimu Nr.


BIRŽŲ RAJONO SAVIVALDYBĖS BENDRUOMENĖS INICIATYVŲ, SKIRTŲ SAVIVALDYBĖS VIEŠOSIOMS ERDVĖMS IR GYVENAMAJAI APLINKAI KURTI IR PLĖSTI, PROJEKTŲ IDĖJŲ ATRANKOS IR FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1.	Biržų rajono savivaldybės bendruomenės iniciatyvų, skirtų Savivaldybės viešosioms erdvėms ir gyvenamajai aplinkai kurti ir plėsti, projektų idėjų atrankos ir finansavimo tvarkos aprašas (toliau – Aprašas) nustato Biržų  rajono savivaldybės (toliau – Savivaldybė) biudžeto lėšomis finansuojamų gyventojų bendruomenių inicijuotų projektų viešosiose erdvėse idėjų pasiūlymų teikimo, vertinimo, atrankos, lėšų skyrimo, projektų įgyvendinimo tvarką. Bendruomenės projektų idėjų, skirtų Savivaldybės viešosioms erdvėms ir gyvenamajai aplinkai kurti ir plėsti, projektų idėjų finansavimo tikslas – didinti piliečių įtraukimo į Savivaldybės biudžeto formavimą galimybes. Pagrindiniai uždaviniai yra skatinti piliečių iniciatyvas Savivaldybėje, suburti gyventojų bendruomenes kurti ir plėsti socialinę ir gyvenamąją aplinką, aktyvinti verslo kūrimą ir dalyvavimą atnaujinant teritorijas, skatinti diskusijas savivaldybės plėtros tema.
2.	Bendruomenės projektų idėjos, skirtos Savivaldybės viešosioms erdvėms ir  gyvenamajai aplinkai kurti ir plėsti, įgyvendinamos kasmet, numatant tam priemonę Savivaldybės strateginiame veiklos plane ir lėšas kiekvienų metų savivaldybės biudžete.
3.	Šiame tvarkos apraše vartojamos sąvokos:
3.1.	Projekto idėjos pasiūlymas – dokumentas su priedais pagal parengtą specialią formą, kurį pateikia pareiškėjas, išdėstydamas idėją (Aprašo 1 priedas);
3.2.	Pareiškėjas – Lietuvos Respublikos pilietis, ne jaunesnis nei 16 metų, surinkęs ne mažiau kaip 15 gyventojų parašų, palaikančių projekto idėjos pasiūlymą, ir siūlantis gyvenamosios aplinkos gerinimo idėjas;
3.3.	Projektas – laiku apibrėžta kryptingos veiklos priemonių visuma, kurios tikslas – įgyvendinti Savivaldybės strateginį tikslą – kurti saugią, patrauklią ir patogią gyvenamąją aplinką. Projektai yra infrastruktūrinio pobūdžio, įgyvendinami einamaisiais metais, jų apimtis neviršija einamųjų metų biudžete priemonei numatytos lėšų sumos ir jie turi būti įgyvendinami Savivaldybėje, valstybės ar Savivaldybės valdomoje bendrojo naudojimo žemėje;
3.4.	Konsultacinė darbo grupė – Savivaldybės mero potvarkiu sudaryta projekto idėjos pasiūlymų vertinimo darbo grupė. Darbo grupės funkcijos – vertinti projektų idėjų pasiūlymus, sudaryti atrinktų projektų sąrašą ir pateikti jį tolimesniam projektų atrankos etapui – viešam balsavimui;
3.5.	Balsavimas už projektų įgyvendinimą – balsavimas už pateiktą projekto idėjos pasiūlymą elektroninėmis priemonėmis ar kitu Kvietime teikti projektų idėjų pasiūlymus nurodytu būdu;
3.6.	Kvietimas teikti projekto idėjos pasiūlymus (toliau – Kvietimas) – viešoje erdvėje (interneto svetainėje www.birzai.lt,  Savivaldybės socialinio tinklo paskyroje ir kitose visuomenės informavimo priemonėse) publikuojamas skelbimas, kuriame nurodama projekto idėjos pasiūlymų pateikimo sąlygos ir terminai.

II SKYRIUS
PROJEKTO IDĖJOS PASIŪLYMŲ TEIKIMO TVARKA

4.	Projekto idėjos pasiūlymus gali teikti ne jaunesni nei 16 metų Lietuvos Respublikos piliečiai.
5.	Projekto idėjos pasiūlymai teikiami vadovaujantis šiuo Aprašu bei Kvietime nustatyta tvarka ir terminais.
6.	Kvietimas skelbiamas Savivaldybės interneto svetainėje www.birzai.lt, Savivaldybės socialinio tinklo paskyroje ir kitose visuomenės informavimo priemonėse. Už Kvietimo paskelbimą yra atsakingas Savivaldybės administracijos Strateginio planavimo ir turto valdymo skyrius.
7.	Pareiškėjai Kvietime nustatyta tvarka ir terminais pateikia užpildytą nustatytos formos  projekto idėjos pasiūlymą (Aprašo 1 priedas) ir privalomą pateikti kitą reikalingą informaciją.
8.	Būtinieji reikalavimai projekto idėjos pasiūlymui:
8.1.	 prie projekto idėjos pasiūlymo turi būti pateiktas pritarimas projekto idėjai: ne mažiau kaip 15 ne jaunesnių nei 16 metų gyventojų sąrašas, kuriame pateikiama ši informacija: vardas, pavardė, gimimo data, deklaruotos gyvenamosios vietos adresas ir gyventojo parašas (Aprašo 2 priedas);
8.2.	 projektas turi būti įgyvendinamas Savivaldybės viešojoje erdvėje, valstybės ar Savivaldybės valdomoje bendrojo naudojimo žemėje ir/ar valstybei nuosavybės teise ar Savivaldybei patikėjimo teise priklausančiuose daugiabučių namų sklypuose;
8.3.	 tai turi būti viešosios infrastruktūros (išskyrus gatvių / kelių, šaligatvių, pėsčiųjų, dviračių takų įrengimą, rekonstrukciją ir remontą), nekomercinis, gyvenamosios aplinkos gerinimo projektas;
8.4. projekto sprendiniai neturi prieštarauti toje teritorijoje galiojantiems teritorijų planavimo dokumentams, jau patvirtintiems kitiems Savivaldybės projektų sprendiniams, netrukdyti esamiems inžineriniams tinklams ir komunikacijų sistemoms eksploatuoti.
9.	Konsultacijos ir metodinė pagalba gyventojams, kurie nori teikti projekto idėjos pasiūlymus, teikiama Savivaldybės administracijos Strateginio planavimo ir turto valdymo bei Statybos ir infrastruktūros skyriuose.
10.	Projekto idėjos pasiūlymai priimami Savivaldybės administracijoje Vytauto g. 38, Biržuose, ir elektroniniu būdu – el. p. savivaldybe@birzai.lt. Juos administruoja bei informaciją teikia Savivaldybės administracijos Strateginio planavimo ir turto valdymo skyrius.

III SKYRIUS
PROJEKTO IDĖJOS PASIŪLYMŲ VERTINIMAS IR ATRANKA

11.	Pagal Kvietime nustatytas sąlygas pateikti projekto idėjos pasiūlymai vertinami pasibaigus jų priėmimo terminui.
12. Pateikti projektų idėjų pasiūlymai vertinami dviem etapais:
12.1. administracinės atitikties vertinimas;
12.2. vieša atranka.
13. Projektų idėjų pasiūlymų administracinės atitikties vertinimas atliekamas ne ilgiau kaip per vieną mėnesį nuo Kvietime nustatyto projektų idėjų pasiūlymų pateikimo termino.
[bookmark: part_a09426d2b49245538e87eabe9ee3a6d8]14. Administracinės atitikties vertinimo metu įvertinama, ar:
[bookmark: part_ed2e174e94c443d7b0826cf5e66a0964]14.1. projekto idėjos pasiūlymas ir prie jo pridėti dokumentai gauti iki projekto idėjos pasiūlymo pateikimo termino pabaigos;
[bookmark: part_562b2b9a185a463bb777d62904ff91fe]14.2. projekto idėjos pasiūlymas pateiktas patvirtintose formose;
[bookmark: part_9df181214d304f088a782938f91cfd5e]14.3. projekto idėjos pasiūlymas užpildytas lietuvių kalba;
[bookmark: part_30d28bc7a9154bf2a89f3b2ac294240e]14.4. pateikti visi Kvietime nurodyti kartu su projekto idėjos pasiūlymu privalomi pateikti dokumentai;
[bookmark: part_caedd4cbf60045749b174c3a34f7aa26][bookmark: part_f90ff4f776ba4705b856b3ff763e45af]14.5. pareiškėjas ir projekto idėjai pritariantys gyventojai yra ne jaunesni nei 16 metų Lietuvos Respublikos piliečiai; 
14.6. projekto veiklomis sukurti rezultatai nebus naudojami komerciniais tikslais;
[bookmark: part_4f70d360f1b54ab989b7f183c0385e4e]14.7. projekto idėjos įgyvendinamos Savivaldybės viešojoje erdvėje;
[bookmark: part_94d477e693b3420eaabc02095af88791]14.8. projekto idėjos pasiūlyme pateiktas išlaidų pagrįstumas yra realus;
[bookmark: part_2c8b7130e768405086f775d3aeba5fa7]14.9. projekto idėjos yra techniškai įgyvendinamos projekto idėjos pasiūlyme nurodytoje vietoje;
[bookmark: part_c6230929ce5643c8afed5531131ee2b8]14.10. projekto sprendiniai neprieštarauja toje teritorijoje galiojantiems teritorijų planavimo dokumentams, jau patvirtintiems kitiems savivaldybės projektų sprendiniams, netrukdo esamiems inžineriniams tinklams ir komunikacijų sistemoms eksploatuoti;
14.11. projekto idėja atitinka Savivaldybės strateginio veiklos plano tikslus.
15.	Projektų idėjų pasiūlymų bendrąjį administracinės atitikties pagal Aprašo 14.1-14.5 papunkčius vertinimą atlieka Savivaldybės administracijos Strateginio planavimo ir turto valdymo skyrius, sąmatų vertinimą – Statybos ir infrastruktūros skyrius.
16. Jei projekto idėjos pasiūlyme pateikta neišsami ar netiksli informacija ir vertintojas negali tinkamai įvertinti paraiškos administracinės atitikties ir tinkamumo, jis turi teisę paprašyti pareiškėjo per 5 darbo dienas pateikti trūkstamą informaciją ir dokumentus, papildyti ar patikslinti projekto idėjos pasiūlyme pateiktą informaciją. Jei pareiškėjas per 5 darbo dienas nuo šio prašymo gavimo prašomos informacijos ir dokumentų nepateikia arba pateikia ne visus prašomus dokumentus ir informaciją, vertintojas vertina paraišką remdamasis pateiktais dokumentais.
17. Laikoma, kad projektų idėjų pasiūlymai įvertinti teigiamai, jei tenkina visus Tvarkos aprašo 14.1-14.5 papunkčiuose nurodytus  administracinės atitikties vertinimo punktus. Pareiškėjai, kurių projektų idėjų pasiūlymų administracinė atitiktis įvertinta neigiamai, apie tai informuojami per 5 darbo dienas pareiškėjo nurodytais kontaktais. Projektų idėjų pasiūlymai, teigiamai įvertinti pagal bendrąją administracinę atitiktį pagal Aprašo 14.1-14.5 papunkčius, apibendrinami ir pateikiami mero potvarkiu sudarytai konsultacinei darbo grupei.
18.	Projekto idėjos pasiūlymų tinkamumą vertina ir tinkamų finansuoti projektų idėjų sąrašą Savivaldybės administracijos direktoriui pateikia Savivaldybės mero potvarkiu sudaryta konsultacinė darbo grupė. Ją sudaro:  2 Savivaldybės mero deleguoti Savivaldybės tarybos atstovai, 3 Savivaldybės administracijos direktoriaus deleguoti nariai, 2 nevyriausybinių organizacijų, registruotų Savivaldybės teritorijoje, deleguoti nariai.
19. Savivaldybės administracijos direktoriaus įsakymu patvirtinamas konsultacinės darbo grupės atrinktų projektų idėjų nuasmenintas sąrašas (be projekto idėjos pasiūlymo pareiškėjo ir pritarusių projekto idėjai asmenų duomenų), kuriame pateikiama projekto įgyvendinimo vieta, trumpas projekto aprašymas ir projekto vertė.
20. Patvirtintas ir nuasmenintas sąrašas su atrinktomis projektų idėjomis paskelbiamas viešojoje erdvėje ir vykdoma balsavimo procedūra.

IV SKYRIUS
GYVENTOJŲ PRITARIMAS SIŪLOMIEMS ĮGYVENDINTI PROJEKTAMS

21.	Savivaldybėje gyvenamąją vietą deklaravę gyventojai, ne jaunesni nei 16 metų, pritarimą projektų įgyvendinimui išreiškia balsavimu.
22. Savivaldybės administracijos direktoriaus įsakymu patvirtintas ir nuasmenintas projektų idėjų sąrašas skelbiamas Savivaldybės interneto svetainėje www.birzai.lt ir kitose visuomenės informavimo priemonėse. Balsavimą organizuoja Savivaldybės administracijos Bendrasis skyrius.
23.	Balsavimas vyksta balsuojant elektroniniu būdu Savivaldybės interneto svetainėje nurodytu adresu iki nurodyto termino pabaigos ir Administracijos direktoriaus įsakyme nurodytose patalpose nustatytu laiku. 
24.	Balsuojantis asmuo turi nurodyti šiuos duomenis: vardas ir pavardė, gimimo data, deklaruota gyvenamoji vieta.
25.	Vienas gyventojas turi teisę balsuoti ne daugiau kaip už tris atrinktus projektus, atiduodamas po vieną balsą už kiekvieną projektą. 
26.	Prireikus nustatyti, ar balsavusieji asmenys yra Savivaldybėje gyvenamąją vietą deklaravę gyventojai,  jų pateikti asmens duomenys gali būti patikrinami Gyventojų registro duomenų bazėje.
27.	Asmens duomenys naudojami tik apraše numatytoms balsavimo procedūroms vykdyti. Asmens duomenys saugomi Lietuvos Respublikos asmens duomenų teisinės apsaugos įstatymo numatyta tvarka.

V SKYRIUS
PROJEKTŲ FINANSAVIMAS

28.	Daugiausiai gyventojų balsų gavusius ir Savivaldybės administracijos direktoriaus įsakymu patvirtintus projektus įgyvendina Savivaldybės administracija. 
29. Savivaldybės administracijos direktoriaus įsakymu tvirtinamame projektų sąraše nurodomas padalinio, kuris vykdys projektą, pavadinimas.
30. Projektų įgyvendinama tiek, kad neviršytų Savivaldybės strateginiame veiklos plane ir biudžete patvirtintų lėšų.
31. Projektai 100 proc. finansuojami Savivaldybės biudžeto lėšomis.
[bookmark: part_45fbb1c53f6849158b35ab88416f0a68]32. Savivaldybės administracijos direktoriaus įsakymu patvirtinti projektai ir jų aprašymai viešai skelbiami Savivaldybės interneto svetainėje www.birzai.lt. ir kitose informacinėse priemonėse.

VI SKYRIUS
BAIGIAMOSIOS NUOSTATOS

33. Tvarkos aprašo įgyvendinimą organizuoja Savivaldybės administracijos direktorius.
34.	Projektų vykdymo ir lėšų panaudojimo vertinimą atlieka Savivaldybės kontrolės ir audito tarnyba, Savivaldybės administracijos Centralizuotas vidaus audito skyrius, vadovaudamiesi jų veiklą reglamentuojančiais teisės aktais.
35.	Šis aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.
_____________________________

Biržų rajono savivaldybės 
bendruomenės projektų idėjų, skirtų
Savivaldybės viešosioms erdvėms ir gyvenamajai aplinkai kurti ir plėsti,
atrankos ir finansavimo
tvarkos aprašo
1 priedas

PROJEKTO IDĖJOS PASIŪLYMAS

_____________________
(Data)

1. Bendra informacija apie projektą ir pareiškėją

	1.1. Projekto pavadinimas


	1.2. Pareiškėjas (Lietuvos Respublikos pilietis, turintis 16 metų)

	Vardas ir pavardė, gimimo data, deklaruota gyvenamoji vieta
	



	Kontaktai (adresas, telefono numeris, el. pašto adresas)
	





	1.3. Projekto įgyvendinimo vieta






2. Projekto aprašymas (santrauka)
	2.1. Projekto tikslas, tikslinė grupė, sprendžiama problema (ne daugiau kaip 0,5 psl.)





	2.2. Projekto rezultatai, atitiktis Savivaldybės strateginiam veiklos planui, nauda Savivaldybės gyventojams






  3.   Preliminari projekto sąmata
	Išlaidų pavadinimas
	Planuojama išlaidų suma, Eur
	Išlaidų pagrindimas

	 
	 
	 

	 
	 
	 

	 
	 
	 

	 
	 
	 

	 
	 
	 

	Iš viso:
	 
	 


 
4. Pasiūlymo priedai
	Eil. Nr.
	Priedo pavadinimas (pvz., nuotraukos, ekspertų nuomonės, rekomendacijos, vizualizacijos, brėžiniai, schemos ar kita informacija, papildanti projekto aprašymą)
	Priedo lapų skaičius

	1.
	
	

	2.
	
	



5. Pasirašydamas šią formą patvirtinu, kad:
5.1. Šiame pasiūlyme ir prie jos pridėtuose dokumentuose pateikta informacija yra teisinga.
5.2. Sutinku, kad informacija apie mano pateiktą pasiūlymą būtų skelbiama Biržų rajono savivaldybės interneto svetainėje www.birzai.lt  ir (ar) kitoje viešoje erdvėje.
5.3. Esu informuotas(-a), jog Biržų rajono savivaldybės administracija (toliau – Administracija), tvarkydama asmens duomenis veikia kaip duomenų valdytojas. Biržų rajono savivaldybė (toliau – Savivaldybė) asmens duomenis tvarko vadovaujantis BDAR 6 straipsnio              e punktu šiais tikslais ir pagrindais: Savivaldybės gyventojų projektų idėjų, skirtų gyvenamajai aplinkai gerinti, finansavimo tikslais, kurie nustatyti Tvarkos apraše, nustatant projekto teikėjo tapatybę bei deklaruotos gyvenamosios vietos adresą.
[bookmark: part_4a721eb8627543abbe46f9023f6f8228]5.4. Esu informuotas(-a), jog turiu šias duomenų subjekto teises: teisę susipažinti su savo duomenimis ir kaip jie yra tvarkomi; teisę reikalauti ištaisyti arba, atsižvelgiant į asmens duomenų tvarkymo tikslus papildyti neišsamius asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai; teisę atšaukti sutikimą. Suprantu, kad mano teisės gali būti įgyvendintos tik nustačius mano tapatybę, taip pat kiekvienu konkrečiu atveju įvertinus mano prašymo pagrįstumą.
[bookmark: part_e698616fed12425b958e7ed21b7fe0e5]5.5. Savivaldybė gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano projektui įvykdyti. Duomenys gali būti teikiami arba gaunami iš informacinių sistemų ir registrų aprašytų Biržų rajono savivaldybės asmens duomenų apsaugos politikoje. 
[bookmark: part_5c91242e48a24f188fcc9428f71b0cdb]5.6. Esu informuotas(-a), kad Savivaldybė gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano projektui įvykdyti. 
Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje.  
 ______________	     _____________________________
(Parašas)                   	      (Vardas ir pavardė)
Biržų rajono savivaldybės 
bendruomenės projektų idėjų, skirtų
Savivaldybės viešosioms erdvėms ir gyvenamajai aplinkai kurti ir plėsti,
atrankos ir finansavimo
tvarkos aprašo
2 priedas

PRITARIMAS PROJEKTO IDĖJAI

Patvirtinu, kad esu Lietuvos Respublikos pilietis, turintis 16 metų, ir esu susipažinęs su projekto _______________________________________________________
_____________________________________________________________idėja bei jai pritariu.                          (projekto pavadinimas)

Pasirašydamas (-a) patvirtinu, kad duomenis pateikiu savarankiškai ir sutinku, kad mano nurodytus asmens duomenis Biržų rajono savivaldybės administracija tvarkytų asmens tapatybės nustatymo, asmens duomenų teisingumo patikrinimo tikslais.

Šie duomenys bus naudojami tik projekto idėjai pritariančiam asmeniui identifikuoti, tačiau jie nebus skelbiami viešai.

Sprendimo projekto iniciatorė – Biržų rajono savivaldybės administracija.
Sprendimo projekto tikslas. Patvirtinti Biržų rajono savivaldybės bendruomenės iniciatyvų, skirtų savivaldybės viešosioms erdvėms ir gyvenamajai aplinkai kurti ir plėsti, projektų idėjų atrankos ir finansavimo tvarkos aprašą. Aprašu siekiama didinti piliečių įtraukimo į savivaldybės biudžeto formavimą galimybes, skatinti piliečių iniciatyvą rajone, suburti gyventojų bendruomenes gyvinti ir gerinti socialinę, gyvenamąją aplinką, infrastruktūrą, aktyvinti rajono gyventojų dalyvavimą atnaujinant gyvenamąją aplinką ir infrastruktūrą, skatinti diskusijas rajono plėtros tema. 
Šiuo metu esantis teisinis reglamentavimas. 
Lietuvos Respublikos vietos savivaldos įstatymo 6 str. 22 p. nustato savivaldybių savarankiškąją funkciją – savivaldybės strateginio planavimo dokumentų ir juos įgyvendinančių planavimo dokumentų rengimą ir įgyvendinimą, 16 str. 4 d. nustatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso Savivaldybės tarybai.
Biržų rajono savivaldybės tarybos 2021 m. vasario 26 d. sprendimu Nr. T-14 „Dėl Biržų rajono savivaldybės 2021–2023 metų strateginio veiklos plano patvirtinimo“ patvirtintas Biržų rajono savivaldybės 2021–2023 metų strateginio veiklos planas nustato Savivaldybės strateginius tikslus, tarp kurių yra ir gyventojų iniciatyvų skatinimas bei saugios, patrauklios ir patogios gyvenamosios aplinkos kūrimas.
Teigiamos ir galimos neigiamos pasekmės, priėmus siūlomą Tarybos sprendimo projektą. Teigiama – Vietos bendruomenė ir piliečiai įsitrauks į sprendimų priėmimą dėl viešųjų išteklių paskirstymo, bus skatinamos gyventojų iniciatyvos ir pilietiškumas.
Neigiamų sprendimo pasekmių nenumatoma.
Finansavimo šaltiniai, jeigu būtinos lėšos. Savivaldybės biudžeto lėšos. 
Specialistų vertinimai ir išvados, bendruomenės atstovų nuomonė, jeigu jie pateikti. Duomenų nepateikta. 
Kiti reikalingi pagrindimai ir paaiškinimai. Patvirtinus šį tvarkos aprašą Biržų rajono savivaldybės gyventojai patys galės spręsti, kokių iniciatyvų reikia gyvenamajai aplinkai ir viešajai infrastruktūrai gerinti bei kurti. Kasmet gyventojų Projektams įgyvendinti bus skiriama konkreti Savivaldybės biudžeto lėšų suma (planuojama, kad 2022 m. galėtų būti skiriama 50,0 tūkst. Eur).
Pagal patvirtintą aprašą Projektus teikti galės ne jaunesni nei 16 metų Lietuvos Respublikos piliečiai. Kiekvieną Projektą turės palaikyti bent 15 gyventojų. Galutinį sprendimą, kokių Projektų reikia, balsuodami spręs rajono gyventojai. Didžiausio gyventojų palaikymo sulaukusius Projektus įgyvendins Biržų rajono savivaldybės administracija. 
Tarybos sprendimo projekto antikorupcinis vertinimas.
Sprendimo projektas anktikorupciniu požiūriu nevertintinas. 
		Sprendimo projekto rengėja – Biržų rajono savivaldybės administracijos Biudžeto skyriaus vedėja Dalia Šarkūnienė,  el. p. dalia.sarkuniene@birzai.lt,  tel. (8 450) 43 128. 

